నైజీరియా చర్చిలో కాల్పులు.. 12 మంది మృతికాబూల్/వర్రి, ఆగస్టు 7: వైరి వర్గాలైన తాలిబన్, ఐఎస్ ఉగ్రవాదులు ఏకమై ఆఫ్ఘనిస్థాన్లోని ఓ మారుమూల గ్రామంలో 50 మందికి పైగా అమాయక ప్రజలను హతమార్చారు. మృతుల్లో పురుషులు, మహిళలు సహా చిన్నారులు ఉన్నారు. ఎక్కువ మందిని కాల్చి చంపిన ఉగ్రవాదులు కొందరి తలలు నరికారు. రవాణా, సమాచార వ్యవస్థ లేని పర్వత ప్రాంతమైన సార్-ఎ-పుల్ ప్రావిన్స్లో సైనికులతో 48 గంటల పాటు హోరాహోరీ పోరాడి పైచేయి సాధించిన ఉగ్రవాదులు ఈ దమనకాండకు దిగారు. కాగా, నైజీరియాలోని ఓ చర్చిలో ఒక వ్యక్తి జరిపిన విచక్షణా రహిత కాల్పుల్లో 12 మంది చనిపోయారు. సెయింట్ ఫిలిప్స్ చర్చిలో ఉదయం 6 గంటలకు అకస్మాత్తుగా కాల్పుల శబ్దం వినిపించిందని, తేరుకునేలోపే పదుల సంఖ్యలో భక్తులు రక్తపు మడుగులో పడి ఉన్నారని ప్రత్యక్ష సాక్షి తెలిపారు. ఈ ఘటనలో 12 మంది చనిపోయారని అధికారికంగా చెప్పినప్పటికీ మృతుల సంఖ్య 20కి పైగా ఉంటుందని భక్తులు తెలిపారు. ఈ ప్రాంతంలో బొకోహారం ఉగ్రవాద సంస్థ ప్రభావం ఉంది. ఈ ఘటన వెనుక ఆ సంస్థ ప్రమేయంపై దర్యాప్తు చేస్తున్నామని పోలీసులు తెలిపారు.
naijiria charchilo kaalpulu.. 12 mandi mrutikabool/varri, aagastu 7: vairi vargaalaina taliban, is ugravaadulu ekamai aafghanisthaanlooni oo maarumuula graamamlo 50 mandiki paiga amayaka prajalanu hatamaarchaaru. mrutullo purushulu, mahilalu sahaa chinnarulu unnaaru. ekkuva mandini kaalchi champina ugravaadulu kondari talalu narikaaru. rawana, samachara vyavastha laeni parvata praantamaina sar-e-pul praavinslo sainikulato 48 gantala paatu horahori poradi paicheyi saadhinchina ugravaadulu ee damanakandaku digaaru. kaga, naijiriyaaloni oo charchilo oka vyakti jaripina vichakshanaa rahita kaalpullo 12 mandi chanipoyaru. seint filips charchilo udayam 6 gantalaku akasmaattugaa kaalpula sabdam vinipinchindani, terukunelope padula sankhyalo bhaktulu raktapu madugulo padi unnaarani pratyaksha saakshi telipaaru. ee ghatanalo 12 mandi chanipoyarani adhikaarikamgaa cheppinappatiki mrutula sankhya 20ki paiga untundani bhaktulu telipaaru. ee praantamlo bokoharam ugravaada samstha prabhaavam undi. ee ghatana venuka aa samstha prameyampai daryaaptu chestunnamani poliisulu telipaaru.